টসপ্রথার নিয়ম অনুযায়ী, স্বাগতিক দলের অধিনায়ক প্রথমে টস করবে। টসে যে দল জিতবে, তারা নিজেদের পছন্দে বোলিং অথবা ব্যাটিং বেছে নিতে পারবে। এ পর্যন্ত সবই ঠিক ছিল। তবে বেশ কয়েক বছর ধরে টসে জেতার ওপর নির্ভর করে ম্যাচেও জয়-পরাজয় নির্ধারণ হয়ে যাচ্ছে। স্বাগতিক দল নিজেদের সুবিধার্থে ইচ্ছামতো ব্যাটিং কিংবা বোলিং পিচ বানিয়ে প্রতিপক্ষ দলকে ধরাশায়ী করতে পারে। এ সমস্যা সমাধানে ২০১৯ সাল থেকে শুরু হওয়া নতুন ফরম্যাটের টেস্ট চ্যাম্পিয়নশিপেই টসপ্রথা বিলুপ্তির আবেদন তোলা হচ্ছে বেশ জোরেশোরে।